Diari Oficial de la Generalitat Valenciana


Sumari del DOGV 4505, del 22-05-2003 (2003/5909)

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Villahermosa del Río.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5909


Data del document
:   13-05-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Villahermosa del Río
    * administració local
    * expropiació

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Villahermosa del Río. [2003/5909]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
L'Ajuntament de Villahermosa del Río, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'homologació parcial i pla parcial del sector El Pla.
  
Esta declaració d'urgent ocupació es justifica per les raons següents:
  
L'obra d'homologació parcial i pla parcial del sector El Pla ha de dur-se a terme amb celeritat, ja que cal comptar amb la completa propietat dels terrenys per poder portar a terme les obres d'urbanització en els terminis previstos dins de les subvencions sol·licitades per a la seua execució, a més de l'interés manifestat per part de diversos veïns i empreses de la localitat a implantar indústries i activitats en el polígon industrial, vinculades a la ràpida adjudicació de parcel·les, per quant els fons d'iniciativa LEADER (Desenvolupament Rural) que compten per al finançament de les actuacions no permet cap demora, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, les quals no van presentar al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat a proposta del conseller de Justícia i Administracions Públiques, el Consell de la Generalitat,
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Villahermosa del Río, per a l'execució del projecte d'homologació parcial i pla parcial del sector El Pla.
  
Relació de béns afectats
  
Finca núm. 1
  
Propietària: senyora Carmen Cabedo Guillamón.
  
Domicili: carrer Consell del Cent, núm. 192 € 4t ?1ª / Barcelona / 08056 / Barcelona.
  
Descripció de la finca: parcel·la 158, del polígon 34, de l'actual Cadastre de Rústica de Villahermosa del Río; és part de les parcel·les 33 i 34, del polígon 161, de l'anterior Cadastre de Rústica.
  
Finca núm. 2
  
Propietària: senyora Adela Archela García.
  
Domicili: avinguda Doctor Clara, núm. 35-5é. / Castelló / 12288 / Castelló.
  
Descripció de la finca: parcel·la 159 del polígon 34 de l'actual Cadastre de Rústica de Villahermosa del Río; és part de les parcel·les 33 i 34, del polígon 161, de l'anterior Cadastre de Rústica
  
Finca núm. 3
  
Propietària: senyora Carmen Cabedo Guillamón
  
Domicili: carrer Consell del Cent núm. 192 € 4t ?1ª / Barcelona / 08308 / Barcelona.
  
Descripció de la finca: parcel·la 158 del polígon 34 de l'actual Cadastre de Rústica de Villahermosa del Río; és part de les parcel·les 33 i 34, del polígon 161, de l'anterior Cadastre de Rústica.
  
Situació registral de les finques:
  
- Les finques, no consten inscrites amb l'actual referència cadastral.
  
- La parcel·la 33 del polígon 161, de l'anterior Cadastre de Rústica, no consta inscrita.
  
- La parcel·la 34 del polígon 161, consta inscrita en part - inscripcions Registre de la Propietat de Lucena del Cid: a) tom 304, llibre 17, foli 76, finca 3226; b) tom 304, llibre 17, foli 77, finca 3227.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els següents recursos:
  
a) Recurs potestatiu de reposició davant del Consell de la Generalitat, en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
València, 13 de maig de 2003
  
El vicepresident i secretari del Govern Valencià,